येँ (नेपालभाषा टाइम्स)÷सम्पदा क्षेत्रयात प्रवद्र्धन यायेगु आज्जु कथं म्हिगः निसें सम्पदा घुम्ती बस सेवा सञ्चालनय् वःगु दु । संस्कृति, पर्यटन तथा नागरिक उड्डयन मन्त्रालय व नेपाल पर्यटन बोर्डं साझा यातायातया सहकार्यय् थ्व सेवा न्ह्याकूगु खः ।
विश्व सम्पदा धलखय् दुथ्याःगु यल दरबार स्क्वायर, येँ हनुमानध्वाखा दरबार, नारायणहिति दरबार संग्रहालय, पशुपतिनाथ देगः, खास्ती व स्वय्म्भु तक उगु घुम्ती बस सेवा परीक्षण कथं न्ह्याकूगु खः ।
म्हिगः संस्कृति, पर्यटन तथा नागरिक उड्डयन मन्त्री सुदन किराती व यल महानगरपालिकाया मेयर चिरिबाबु महर्जनं उलेज्या यासें बस सेवा न्ह्याकूगु खः । ज्याझ्वलय् सम्बोधन यासें मन्त्री किरातीं बस सेवा सञ्चालनं स्वनिगःया प्रमुख सम्पदा क्षेत्रया प्रवद्र्धन जुइगु खँ धयादीगु दु ।
